Parys steeds in die donker | Netwerk24
Parys in die Vrystaat is vir die derde agtereenvolgende dag sonder krag nadat ’n Eskom-substasie Dinsdagaand vlamgevat het.
Die kragverskaffer spook sedertdien om die skade aan die substasie en kragtoevoer na die dorp te herstel.
Die nodige materiaal om die skade te herstel, is eers laat Donderdagmiddag by die beskadigde substasie afgelewer, sê Eskom Vrydag in ’n verklaring.
Eskom het aanvanklik gehoop om die ligte weer Woensdagaand te laat brand, maar het gewaarsku herstelwerk kan dalk langer neem.
Die brand het glo ontstaan nadat ’n transformator begin lol het.
Die brand het Dinsdagaand omstreeks 20:30 ontstaan.
Eskom beskryf die skade as “omvangryk”.
“Komplekse herstelwerk soos hierdie kan tot onverwagte tegniese uitdagings lei,” sê Eskom.
Die kragverskaffer vra om verskoning aan die inwoners van Parys en beloof sy tegniese span werk onverpoos om die kragtoevoer te herstel.
Meer oor: Eskom | Parys | Kragonderbreking | Substasie
Parys 3de nag sonder krag
Dorp sonder krag in ysige koue